**Ερωτήσεις Σωστό / Λάθος στην Ηθική Φιλοσοφία**

1. **Τα ηθικά ζητήματα έχουν απόλυτη ομοιότητα με τα μαθηματικά προβλήματα ως προς τον αριθμό των λύσεων που επιδέχονται.**
2. **Σπουδαίος ωφελιμιστής φιλόσοφος ήταν ο Μπένθαμ.**
3. **Ο Αριστοτέλης υποστήριζε ότι πρέπει πάντα να επιδιώκουμε τη μεσότητα ανάμεσα σε υπερβολές και ελλείψεις, σε σχέση με τα συναισθήματά μας και τις ηθικές μας ενέργειες.**
4. **Τη θεωρία της κατηγορικής προσταγής διατύπωσε ο Τζον Στιούαρτ Μιλ.**
5. **Ένα σοβαρό μειονέκτημα του ωφελιμισμού είναι το ότι υποτάσσει την ωφέλεια που αποκομίζει το άτομο από τα ηθικά του ενεργήματα στην ωφέλεια του συνόλου.**
6. **Ένα σοβαρό μειονέκτημα της κατηγορικής προσταγής είναι το ότι αποκλείει την προδιάθεση / τα φυσικά ψυχικά μας γνωρίσματα από τα κριτήρια των ηθικών μας πράξεων.**
7. **Η θεωρία του Αριστοτέλη αποτελεί ένα σύστημα ηθικής φιλοσοφίας που απορρέει κυρίως από τις βεβαιότητες που παρείχε για τον άνθρωπο η αρχαιοελληνική πόλη κράτος.**
8. **Μία από τις σπουδαιότερες ηθικές αρετές είναι η τιμιότητα. Ο Καντ όμως διαπιστώνει ότι πολλοί τη χρησιμοποιούν προσχηματικά.**
9. **Μια σοβαρή κριτική που δέχεται ο ωφελιμισμός είναι ότι το δικό του ηθικό κριτήριο οδηγεί πολλές φορές στη διαπίστωση ότι ο σκοπός αγιάζει τα μέσα.**
10. **Η ιδιοτέλεια δεν είναι καλός οδηγός για τη διάπραξη ηθικών ενεργημάτων, ισχυρίζεται ο Καντ.**
11. **Η θρασύτητα είναι μεσότητα, κατά τον Αριστοτέλη, ανάμεσα στο θάρρος και τη δειλία.**
12. **Το ζήτημα της θανατικής ποινής είναι εξαιρετικά ευαίσθητο νομικό και ηθικό πρόβλημα μαζί.**
13. **Η νομιμοποίηση των αμβλώσεων δεν είναι θεμιτό να συσχετίζεται με θρησκευτικές αντιλήψεις που αναφέρονται στον ρόλο του Θεού στον κόσμο.**
14. **Η ευθανασία υποχρεωτικά οδηγεί τον γιατρό που την αποφασίζει σε μια τεράστια ευθύνη απέναντι και στο άτομο που θανατώνεται και στους συγγενείς του. Είναι λοιπόν προτιμότερο να αποφεύγεται σε κάθε περίπτωση.**
15. **Ο Αριστοτέλης έχει δεχθεί την κριτική ότι η φιλοσοφία του είναι μια φιλοσοφία της ευπρέπειας, η οποία δεν κατανοεί το ηθικό περιεχόμενο ενεργειών που περικλείουν την υπερβολή μέσα τους.**
16. **Το αδύνατο σημείο της καντιανής ηθικής βρίσκεται στο ότι παραγνωρίζει πως σε κάθε ηθική μας επιλογή υποχρεωτικά οφείλουμε να συνυπολογίσουμε τις συνέπειες που προκύπτουν από αυτήν.**
17. **Τζέρεμι Μπένθαμ ήταν το πραγματικό όνομα του Τζον Στιούαρτ Μιλ.**
18. **Όταν ο Καντ διδάσκει ότι πρέπει να υπακούμε στην καθαρή βούληση, εννοεί, στην πραγματικότητα, σε μια λογική που θα μπορεί να είναι κοινή για όλους.**
19. **Πολύ σπουδαίο στοιχείο στις ηθικές μας επιλογές, κατά τον Αριστοτέλη, είναι η αξιοποίηση της προσωπικής μας επιθυμίας (προαίρεσης) να πράττουμε ταυτόχρονα για το ατομικό και το κοινωνικό καλό.**
20. **Οι ηθικές αξίες υπάρχουν σε όλες τις εποχές ως καθολικές έννοιες. Αυτό όμως δεν σημαίνει ότι κάθε εποχή θα τους δώσει το ίδιο ακριβώς νόημα με κάθε άλλη.**